Iż-Żona Residenzjali Ta/;Kerċippu F£ il-magażin, f'dawn l-aħħar sentejn, tajt tagħrif dwar iż-żoni Ta' Fonzu u Tal-Hesri. Din is-sena jmiss iż-żona Ta' Kerċippu. Hawn infetħu ħafna toroq ġodda b'vilel u djar sbieħ. Din iż-żona tinsab bejn Triq Mons. Mikiel Azzopardi (Il-Bvpass) fuq Wied Qirda, Tal-Għasfur, Ta' Karlozzu, Wied Xkora u Ħaramija. Il-kelma 'Kerċippu' huwa kunjom antik ħafna, komuni fis-sekli 14, 15 u 16. Fir-riċerka li għamilt għal dan l-artiklu, iltqajt ma' seba' rġiel kunjomhom Cherceppo li kienu fil- lista bħala suldati tad-Dejma tal-1419-1420. Dawn huma: Nardu Kercheppu minn H'Attard, Thumeo u Angelinu Kercheppu minn Ħaż- Żabbar, Domincu Kherceppu minn Ħal Tarxien, Gullielmu Kercheppu minn Ħal Kirkop, Muniu Franciscu Kherceppu mir-Rabat l. Iltqajt ukoll ma' żewġ qassisin kunjomhom Carcheppo: il- Kan. Baldus Carcheppo li kien ordnat saċerdot fl-1436, u Don Petrus Paulus Carcheppo, bin Leonardu u Maddalena mir-Rabat, imwieled fis-26-12-1619, ordnat saċerdot fl-24-9-1644, u miet ir-Rabat fil-11-11-16622. X'aktarx li ż-żona 'Ta' Kerċippu' tissejjaħ hekk għal sid din il-biċċa art li kellu kunjomu Kerċippu. Qabel ma żviluppat din iż-żona, fejn illum insibu Triq il-Muża u Triq in-Nirien kien hemm pedestall bl-istatwa ta' San Pawl fuqu, kif ukoll torri f'nofs l-għelieqi li kien tal-poeta popolari Gaspare Pace'. Fuq dan it- torri, Gaspare kiteb il-poeżija It-Torri tiegħi, b'versi tal-ħdax. Dan it-torri kien iħares fuq l-erba' widien ta' madwar ir-raħal: Wied il- Hesri, Wied Qirda, il-Wied tal-Handaq (Wied Hanżir) u Wied Xkora. Ċentru Parrokkjali Santissma Trinità Fil-bidu tas-snin '90, l-arċipriet ta' dak iż-żmien, Mons. Lawrenz Mifsud, u l-Kunsill Parrokkjali ddeċidew li f'Ta' Kerċippu jinbena ċentru ddedikat lis-Ssma. Trinità biex ir- residenti taż-żona jingħataw servizz reliġjuż. Il-Ġimgħa 28 ta' Mejju 1993, Mons. Arċisqof Ġużeppi Mercieca fetaħ u bierek dan iċ- ċentru.' Din hija l-ewwel parti tal-proġett. Toroq f'Ta' Kerċippu F'din iż-żona nfetħu diversi toroq ġodda. Se nagħti tagħrif fuq fuq dwar l-ismijiet tagħhom. Naturalment, Triq Mons. Mikiel Azzopardi hi l-akbar triq. Dan l-aħħar inkixef monument ta' Mons. Azzopardi li għandu rabta ma' raħalna minħabba li kien il-fundatur tad-Dar tal-Providenza li tinsab fil-limiti tas- Siġġiewi. Lil Dun Mikiel, kif konna nafuh aħna l-kbar fi tfulitna, nibqa' niftakru wkoll bħala l-leħen li kien jispjegalna l-Vanġelu tal- Hadd nhar ta' Ġimgħa u jagħmlilna l-Eżerċizzi spiritwali minn fuq ir-Rediffusion fil-klassi. Ma ninsa qatt meta kien qalilna biex nagħmlu dawn il-proponimenti u ma ninsewhomx: inqerr sewwa, nitqarben spiss, nitgħallem id-duttrina, u nħobb lill-Madonna. Fl-2015 l-Arċisqof Charles J. Scicluna talab sabiex jibda l-proċess għall-beatifikazzjoni ta' Mons. Azzopardi. Fergħa ċkejkna li tgħaqqad Triq Mons. Azzopardi ma' Triq Salvu Curso ssemmiet Trejqet l-Anġli. Hekk kien iħobb isejjaħ lit-tfal u ż-żgħażagħ fid-Dar li waqqaf Mons. Azzopardi. Tmiss ma' dit-trejqa nsibu t-triq tan-nofs f'Ta' Kerċippu, Triq Dun Salvu Curso. Dun Salv twieled il-Belt fl-1756 u kien kappillan tas- Siġġiewi bejn l-1794 u l-1810. Kien fuq talba tiegħu u l-kleru tas-Siġġiewi li l-Gran Mastru Hompesch ta t-titlu ta' Belt lil raħalna' u kien hu li mexxa lis-Siġġiwin kontra l-Franċiżi meta l-Maltin qamu kontrihom. Huwa sar kanonku tal-Katidral fl-14-8-1810. Hu miet fl-Imdina fil-5-10-1826 u ndifen fil-Katidral. Kien għalhekk li tmiss ma' Triq Salvu Curso nsibu Triq Ferdinandu Hompesch. Hompesch, it-28 u l-aħħar Gran Mastru tal-Ordni f'Malta, twieled fid-9-11-1744 f'Bolheim, il-Ġermanja. Tgħallem sew il-Malti biex jikkomunika aħjar u jħossu qrib tal-poplu tagħna. Miet f'Montpellier fi Franza fit-12-5-18057. Triq Karmenu Vassallo ssemmiet għal dan l-aqwa poeta minn raħalna, tant li fis-Siġġiewi kulħadd kien jafu bħala 'Il-poeta'. Karmenu twieled is-Siġġiewi fit-18-3-1913. Huwa kellu mħabba kbira għal raħal twelidu u għal San Nikola, kellu qalbu f'idu, u kieniħobb kulma hu. Malti u fuq kollox il-fidi Nisranija. Kiteb għadd kbir ta' poeżiji li juru minn xiex għadda f'ħajtu li ġiet fi tmiemha fis-6-4-1987. Kien ukoll traduttur u awtur ta' diversi kotba. L-aktar ġabra magħrufa ta' poeżiji tiegħu kienet iġġib l-isem ta' 'Nirien' u għalhekk issemmiet Triq 'In-Nirien'. B'rabta ma' Vassallo ssemmew ukoll Triq il-Muża u Triq Giacomo Leopardi. Lill-muża, li tispira u tqanqal lill-poeta biex jikteb, hu kien iqisha bħala l-aqwa ħabiba tiegħu u r-riżultat tat-tbatija. Minħabba li 'Leopardi u jien għaddejna bejn wieħed u. ieħor mill-istess baħar'', Vassallo tqarrab mal-poeta Taljan Leopardi (1798-1837). F'Ta' Kerċippu nsibu tliet toroq imsemmijin għal persunaġġi li kellhom rabta mas-Siġġiewi: Triq Angelo Dorini ssemmiet għal dan l-Inkwiżitur, imwieled Milan fid-29-5-1725. Il-Gran Mastru Pinto apprezza ħafna l-ħatra tiegħu ta' inkwiżitur għal Malta fl-1760. Tliet snin wara bena l-Kappella ta' San Karlu Borromeo fil-Palazz tal-Inkwiżitur fil-Girgenti li llum iservi wkoll bħala r-residenza uffiċjali tal-Prim Ministru Malti. Fl-1766 Dorini telaq minn pajjiżna u nħatar kardinal. Triq Nicolċ Baldacchino tfakkar lil dan it-tenur magħruf li twieled is-Siġġiewi fit-3-10-1895. Studja l-mużika taħt Maestro Paolino Vassallo u iktar tard mar Milan ikompli l-istudji tiegħu. Baldacchino kanta b'suċċess fit-Teatru Rjali ta' Malta kif ukoll f'teatri kbar oħra fid-dinja'0. Lejn tmiem l-1937 mar joqgħod il-Hamrun u miet fl-Isptar San Luqa fit-28-2-1971. Fl-1985 il-Posta ta' Malta ħarġet bolla biex tfakkar lil dan it-tenur li għamel ġieħ lil pajjiżna kull fejn mar ikanta. Triq Salvu Borg Olivier issemmiet biex tfakkar lil dan in-nutar u politiku. Huwa twieled fl-1880; fl-1906 ħa l-warrant ta' nutar pubbliku mill-Università ta' Malta. Huwa ħareġ għall-politika fuq id- distrett tas-Siġġiewi u kien jiġi elett. Bejn l-1923 u l-1927 kien Speaker fl-Assemblea Leġislattiva. Wara marda serja, huwa miet fit- 18-12-1937 ġewwa daru fil-Belt''. Minħabba r-raba' li jdawwar din iż-żona Ta' Kerċippu, issemmew ukoll tliet toroq li għandhom x'jaqsmu mal-biedja: Triq l-Andar issemmiet biex tibqa' ħajja l-kelma 'andar' li hu dak kollu li għandu x'jaqsam mal-ħsad u d-dris taż-żerriegħa. Wara li l-bidwi jkun dires, derra, għarbel u saffa bil-luħ il-qamħ jew ix-xgħir, it-trab u s-sifa li kien jibqa' fuq il-qiegħa kienu jgħidulhom trab u andar'. Triq il-Hsad tfakkar il-ħsid tal-qamħ u x-xgħir jew, kif kien isibhom il-bidwi, iż-żergħa. Din il-ħidma kienet tibda f'Mejju u tibqa' sejra sa Ġunju. Bil-minġel f'idu, il-bidwi kien jaqta' troffa troffa l-qamħ u x-xgħir, jorbtu qatet bl- irbat tax-xgħir, u wara kien jagħmlu ħemel ħemel, gruppi ta' għaxar qatgħet, lesti għad- dris. Illum, ix-xogħol tad-dris u l-ħsad isir bil-magni'. Triq id-Difa ssemmiet biex ma nitilfux il-kelma 'difa' li hija kelma li jħobb juża l-bidwi meta l-ajru jibda jisħon fix-xitwa. Il-bdiewa kienu jgħidu: 'L-ajru beda jidfa' Aquilina Pawlu, Hawn twieldet u tibqa' tħabbat qalbi, p.95 Is-Siġġiewi, Ġunju 1993, Żvilupp fil-parroċċa — Żona Ta' Kerċippu, p.5 Programm. tal-Festa, Każin tal-Banda San Nikola, Ġunju 1981, Messaġġ minn Mons. Mikiel Azzopardi, p.9 Is-Siġġiewi, Novembru 1984, Ismijiet ta' toroq ġodda fis-Siġġiewi, p.3 Karm, Il-Gran Mastru Ferdinand Hompesch rabat ismu mas-Siġġiewi, Fuljett maħruġ mill-Kunsill Lokali Siġġiewi, ħarġa nru10, Novembru 1997 Il-Ħajja, 16-4-1984, Ġużċ Aquilina jintervista lil Karmenu Vassallo Bonnici Alexander OFM Conv, Storja. tal- Inkwiżizzjoni ta' Malta, vol.III pp.273-314 Il-Berqa, 12-3-1937, It-Tenur Nicolo Baldacchino jkanta fuq ir-radju minn Londra, illum Il-Berqa, 20-12-1937, Il-Mewt tan-Nutar Salvu Borg Olivier Is-Siġġiewi, Novembru 1984, Ismijiet ta' toroq ġodda fis-Siġġiewi, p.3 Is-Siġġiewi, Novembru 1984, Ismijiet ta' toroq ġodda fis-Siġġiewi, p.3